BJC ตั้งเป้าปี 58 โตมากกว่า 10% เผยศึกษา M&A ในตปท.เพิ่มเติม
BJC ตั้งเป้าปี 58 รายได้โตมากกว่า 10% ตามการขยายกำลังผลิต เผยศึกษา M&A ในตปท.เพิ่มเติม เตรียมงบลงทุน 4 พันลบ.เพื่อออกผลิตภัณฑ์ใหม่
26 มี.ค. 2558

บริษัท เบอร์ลี่ ยุคเกอร์ จำกัด (มหาชน) หรือ BJC ระบุว่า บริษัทตั้งเป้าปี 58 รายได้โตมากกว่า 10% ตามการขยายกำลังการผลิต พร้อมทั้งเดินหน้าลดต้นทุนต่อเนื่องเพื่อผลักดันอัตรากำไรสุทธิปีนี้ดีกว่าปีก่อน
ขณะที่บริษัทตั้งงบลงทุนปีนี้ 4 พันล้านบาท และเตรียมออกผลิตภัณฑ์วางตลาดเพิ่มขึ้น รวมทั้งศึกษาการซื้อกิจการเพิ่มเติม โดยจะเน้นกิจการในต่างประเทศ ทั้งนี้บริษัทยืนยันว่ายังไม่ล้มเลิกแผนซื้อกิจการ “เมโทร เวียดนาม” ที่จะเสนอเข้าสู่ที่ประชุมผู้ถือหุ้นในเดือน เม.ย.นี้ ซึ่งบริษัทตั้งเป้าเพิ่มสัดส่วนรายได้ต่างประเทศเพิ่มเป็น 50% ภายใน 5 ปี จากขณะนี้อยู่ที่ 23%